

**И.С. Конев атындағы Алматы жоғары жалпыәскерлiк командалық училищесi туралы**

Қазақстан Республикасы Министрлер Кабинетiнiң қаулысы 30 маусым 1993 ж. N 559

      Қазақстан Республикасының Қарулы Күштерiне арналған әртүрлi
мамандықтар бойынша офицер кадрларын даярлаудың өскелең
қажеттiлiгiне байланысты Қазақстан Республикасының Министрлер
Кабинетi қаулы етедi:
  
      1. Қазақстан Республикасы Қорғаныс министрлiгiнiң И.С. Конев
атындағы Алматы жоғары жалпыәскерлiк командалық училищесiне жаңа
мамандықтағы офицер кадрларын - танкистер, артиллеристер мен
автомобилистер даярлауға құқық беру туралы ұсынысы қабылдансын.
  
      2. Қазақстан Республикасының Қорғаныс министрлiгi:
  
      И.С. Конев атындағы Алматы жоғары жалпыәскерлiк командалық
училищесiнiң штаттық кестесiне тиiстi өзгерiстер енгiзсiн;
  
      аталған мамандықтар бойынша курсанттардың қажеттi санын
белгiлесiн;
  
      жаңадан енгiзiлетiн мамандықтар бойынша офицер кадрларын

даярлау үшiн қажеттi оқу, материалдық және техникалық база жасайтын
болсын;
жаңадан енгiзiлетiн мамандықтар бойынша офицер кадрларын
даярлауды 1993 жылдың қыркүйегiнен бастасын.
3. 1993 жылы училищенi қайта құру жөнiндегi шығыс
республиканың Қарулы Күштерiн ұстауға көзделген қаражат шегiнде
жүргiзiлсiн.
Қазақстан Республикасының Қаржы министрлiгi училищенi қайта
құру жұмысын жалғастыру үшiн 1994 жылға қосымша қаржы қаражатын
қарастырсын.
Қазақстан Республикасының
Премьер-министрi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК